
4 SOSPECHOSO DETENI PA 
BENDEMENTO ופ‎ DROGA 
AWE E TEAM DI NARCOTICA 
A HACI UN ENTRADA 


IL LABORATORIO FAMILIAR NV TA 
CONMEMORA 38 AÑA DI EXCELENCIA DEN 
CUIDO DI SALUD 

PROME MINISTER 


A ATENDE FORUM Y 
REUNION TRILATERAL NA 


EUROPEAN COMMISSION 
NA BRUSELAS 


SRA GRETA POSNER VANDALISMO SALIENDO 
FIGAROA, DONO DI BOUTIQUE DI MAN; MOMENTO CU A 
GISELLE A BAY SOSEGA BOLBE KIMA UN PALAPA 


Diadomingo mainta a drenta etristo 
noticia cu Sra. Greta di Giselle a bay 
sosega. 


Un comerciante grandi di Noord cu 
atraves di aña a pone su stempel cu 
su negoshi Boutique Giselle. Solo 
di Pueblo ta extende palabra di 
condolencia na tur famia y na tur 
trahadornan di Boutique Giselle. 

SECRETARIO DI ESTADO VAN 


- Prome Minister Evelyn 
Wever-Croes despues di e 


conferencia di “Overseas 
Countries and Territories 
Association (OCTA) cu 
a tuma luga na Bruselas 
cu siman pasa, na unda 
cu el a tuma e encargo di 
Presidente di Octa pa e 
aña aki, a regresa Hulanda 
pa diferente reunion entre 
otro cu Premier Mark 
Rutte, Secretario di Estado 
Alexandra van Huffelen, 
Minister Rob Jetten, y cu 
Eerste Kamer y Tweede 
Kamer. 


Diabierna prome 1 


Prome Minister Evelyn Wever-Croes: 
Reunionnan na Hulanda a cuminsa: 


PROME MINISTER, MINISTER DI ECONOMIA 
Y MINISTER PLENIPOTENCIARIO A REUNI CU 


maart, Prome Minister, 
Minister di Economia 
Geoffrey Wever y 


Minister Plenipotenciario 
Ady Thijsen a reuni cu 
Secretario di Estado 
Alexandra van Huffelen. 
Aruba ta na mesa di 
negosacion riba e tema 
di e refinanciamento di 
debe y ta sigui traha riba 
esaki. Prome Minister a 
indica cu ainda tin algun 
informacion cu Gobierno 
mester busca pa asina 
sigui conbersacionnan 
riba e tema den e dianan 
venidero. Importante ta, 
Prome Minister a expresa, 


cu Gobierno di Aruba ta 
na mesa y ta purbando di 
sali afo pa baha e interes di 
6.9% cu Aruba mester bay 
paga riba e debe di Covid. 


Secretario di Estado van 
Huffelen lo bishita Aruba 
dia 20 di maart proximo 
pa diferente reunion y 
Gobierno lo continua cu e 


HUFFELEN 


reunion riba e tema di debe 
di Covid cu e Secretario di 
Estado. 


HYUNDAI GETZ A BOLTER ARIBA ROTONDE HATO 


Hato - Diahuebs anochi laat, algo prome cu 11'or y mey polis a bay rotonde Hato unda 


Elmar ta. 
Eynan un auto a bolter. 


Na yegada polis a bin topa cu un Hyundai Getz color cora, cu masha hopi dafio material. 
Den e auto tawata tin 2 ocupante, segun testigo/nan un di nan a core bay laga e sitio. 


Parse cu e lo por tawata herida. 


Pues ta parse cu dos amigo lo tawata trip, y velocidad halto y tambe falta di conocemento 


di e rotonde a haci cu nan a bolter cu e Getz. 


Un vehiculo cu tawata charge a scapa, door cu net algun meter pazuid di e dje e 


incidente a sosode. 


Polis na e sitio a tuma datos di e cabayero y den algun minuut un otro amigo a yega y 


a bay cu ne. 


Polis di trafico na e sitio a laga takelwagen cu a yega hiba e auto Balashi. 

4 SOSPECHOSO DETENI PA BENDEMENTO DI DROGA 
AWE E TEAM DI NARCOTICA A HACI UN ENTRADA 


Hudicial na Semeleerstraat 
na Noord den cuadro di un 
investigacion andando pa 
bendemento di droga for 
di un percela. For di un 


Awe mainta Healthy 
Lifestyle Center a cuminsa 


e di dos programa 
di "Improving Lives 
Together". 

Un programa 


completamente gratis cu 
Minister Dangui Oduber a 
inicia cu su vision di traha 
na un manera preventivo 
pa asina logra un Aruba 
mas saludabel. 


Improving Lives Together 
ta un programa cu tin un 
duracion di 3 luna den cual 
un total di 30 cliente ta 
participa. E programa aki 
ta ofrece guia di nutricion 
y movecion intensivo den 
un forma “community 
based”. Durante e periodo 
aki e clientenan ta ricbi, 
banda di  consultanan 
semanalmente na HLC cu 
e dietistanan, tambe un 


percela den Semeleerstraat 
a detene cuater persona 
envolvi den e caso aki. Un 
hende homber di 26 aña di 
edad di inicial J.S.C. Tres 


hende muher di inicialnan 
R.J.R.M di 21 aña, S.Z.T.M. 
di 21 aña y J.R.M. di 40 
aña di edad. 


Na e dicho percela a haya 


marihuana, cocaina 
y XTC tur esakinan a 
wordo tuma den beslag 
pa mas investigacion. 
Conhuntamente cu e 
unidad di Rapid Response 


Minister Dangui Oduber 
AWE MAINTA HEALTHY LIFESTYLE CENTER A CUMINSA E DI 
DOS PROGRAMA DI “IMPROVING LIVES TOGETHER” 


programa di ehercicio cual 
ta encera 3 biaha pa siman 
na un gym na unda nan ta 
ricibi guia profesional con 
pa haci movecion na un 
manera safe y accesibel. 


E programa aki ta un 
colaboracion di Healthy 
Lifestyle Center Aruba y 
Club Roy50+, unda e team 
profesional lo guia tur 
participante pa nan por 
sinti nan mes equipa pa 
por hiba un miho calidad 
di bida. 


Prevencion den salud ta 
e focus di Ministerio di 
Salud. E deseo di Minister 
Dangui Oduber ta pa crea 
un "movement" pa mas y 
mas hende participa na 
programanan y pa asina 
logra tin un comunidad 
mas saludabel aki na 
Aruba. 


Team, K-9 Unit, Flex 
Team y bou coordinacion 
di Unit Narcotica a haci e 
entrada hudicial aki. No ta 
descarta cu lo por tin mas 
detencion. 

IL LABORATORIO FAMILIAR NV TA CONMEMORA 38 
ANA DI EXCELENCIA DEN CUIDO DI SALUD 


Awe, 1 di Maart 2024, Laboratorio 
Familiar, un pilar den cuido di 
salud den e region, ta orguyoso pa 
conmemora su 38 aniversario di 
servicio na e comunidad. Desde su 
fundacion, Laboratorio Familiar 
a dedica na brinda, servicionan 
di laboratorio medico confiabel 
y completo, contribuyendo na e 
salud y bienestar di famianan den 
henter e isla. 


Bao di e liderazgo destaca di Irene 
van der Linde, e Direktor y CEO di 
Laboratorio Familiar, e laboratorio 
a sigui mantene constantemente 
e nivelnan mas halto di calidad 
y profesionalismo. E vision y 
dedicacion di Van der Linde a sigi 
impulsa e laboratorio pa dilanti, 
asegurando asinaki cu e ta keda 
na cabez di diagnostico medico y 
di cuido di e pacient. 


“Nos ta honra di a marca e 
significante milestone aki den 
nos biahe di servicio na nos 
hendenan di Aruba,” Irene van 


der Linde a bisa. “Laboratorio 
Familiar ta keda firme den su 
compromiso di brinda servicionan 
preciso, corecto y na tempo na 
nos comunidad. Mientras nos 
ta reflexiona riba e ultimo 38 
aña nan, nos ta agradecido pa e 
confiansa y e apoyo especialmente 
di nos pacientnan, dokternan, 
companianan y amigonan. 
Durante su historia, Laboratorio 
Familiar a brasa di un manera 
continuo innovacion y tecnologia 
pa mehora su servicionan y 
a satisface e  necesidadnan 
cambiante di e pacientnan y 
provedoronan di cuido di salud. 
Desde testnan di sanger di 
rutina te na testnan especial, e 
laboratorio ta orguyoso di brinda 
resultadonan cu presicion y 
eficiencia. 


Mientras Laboratorio Familiar ta 
conmemorando su 38 aniversario, 
e ta reafirma su dedicacion pa 
promove salud y e bienestar den e 
comunidad. 


E laboratorio ta spera di continua mientras e ta keda comprometi pa 
su legado di excelencia bou di e sirbi e hende di Aruba pa hopi aña 
liderasgo di Irene van der Linde, mas. 


CHAUFFEUR A DAL NA ACERA PERDE CONTROL Y 
BOLTER CAY RIBA BARANCANAN NA HATO 


Diahuebs anochi laat 
a drenta informe di un 
accidente na e rotonde di 
Hato, mesora a dirigi un 
patruya na e sitio. 


Na yegada di e patruya a bin 
encontra cu un Hyundai 
Getz cu a accidenta. 


E vehiculo aki tabata bini 
for di Tanki Flip yega e 
rotonde sin a brake dal na 
e acera perde control bolter 
y bay pega na e barancanan 
riba parkinglot di ELMAR. 


E chauffeur mes a bandona 
e sitio na pia, polis a logra 


topa cu un ocupante cu a 
bisa cu nan tabata bebiendo 


na un lugar y a haya un lift 
for di e chauffeur. 

MINISTER ENDY CROES A ELABORA RIBA E 
CONSTRUCCION ופ‎ UN JULIANA SCHOOL NOBO 


Recientemente, Minister 
Endy Croes a reuni cu e 
comision cu ta atende cu 
e proyecto di un Juliana 
School nobo. E comision 
ta consisti di, entre 
otro, representante di 
DOW, DIP, consehero di 
Ministerio di Enseñansa, 
consehero di Ministerio 
di Asuntonan General y 
Infrastructura y e team di 
arkitecto cu ta preparando 
e diseño. 


Desde aña 2016, e team 
di Juliana School a 
muda pa otro 0 
temporalmente, pa motibo 
cu e scol no tabata den un 
bon condicion. 


Manera ta 
Gobierno di 


conoci, 
Aruba a 


stipula 6.7 miyon florin 
pa construi un edificio 
completamente nobo. Den 
cuadro di esaki, cada dos 
siman e comision ta reuni 
pa mira e avancenan di 
e proyecto pa un Juliana 
School nobo. Minister 
Endy Croes a indica cu e 
proyecto ta canando bon 
tur stakeholder ta haciendo 
di nan parti pa cumpli cu 
tur regla y rekisito. 
Minister Endy Croes a 
expresa cu lo informa 
Pueblo di Aruba unabes cu 
ta asina leu cu e destaho 
publico “aanbesteding” 
sali y e fecha cu esaki 
lo cera, pa asina scoge e 
contratista cu lo ehecuta e 
construccion di un Juliana 
School 
nobo. 


completamente 


POLIS A PROHIBI CHAUFFEUR BURACHI CU NET A 
CABA DI YEGA SU CAS PA STUUR E PROXIMO ORANAN 


Diabierna 
drenta informe di cu un 
chauffeur a sali burachi for 
di un hotel den Oranjestad 
den un auto Kia color 


madruga 8 


blanco y ta coriendo 
malisimo bayendo nort, 
polis a keda busca e auto 
pero ora a logra hay'e 
ta net ora e chauffeur a 


yega su cas. Pa evita cu e 
bolbe sali polis a duwe un 
prohibicion pa core auto 
bao influencia pa 8 ora. 

Diahuebs mainta, Minister 
di Labor Glenbert Croes 
a reuni cu Aruba Hotel 
and Tourism Association 
(AHATA), Aruba Trade 
& Industry Association 
(ATIA), Comerciantenan 
Uni Aruba (CUA), y 
Camara di Comercio 
(KVK). Meta di e reunion 
tabata pa Comercio 
vocifera nan preocupacion 
referente e retonan cu 
nan ta encontrando riba e 
mercado laboral y falta di 
trahado. 


Minister Croes a indica 
cu durante e reunion, 
nan a discuti riba tur 
e necesidadnan cu tin 
actualmente. E mandatario 
a expresa e boluntad cu ta 
existi di parti di Gobierno 
y di Ministerio di Labor 
en particular pa bin cu 
solucionnan concreto pa 
coopera pa soluciona e 
retonan existente riba 
mercado laboral. Tambe 
a pasa riba tur e areanan 
cu ta den necesidad di 
trahado inmediato, pero 
semper respetando e 
maneho cu e yiunan di tera 


Minister Glenbert Croes: 


MINISTER DI LABOR A REUNI CU GREMIONAN 
COMERCIAL TOCANTE E NECESIDADNAN RIBA 
MERCADO LABORAL 


ta haya prioridad. 


E necesidad di trahado 
riba mercado ta urgente y 
mester atende cu esaki y 
haya su debido atencion. 

E maneho di Gobierno 
semper lo duna preferencia 
na nos hendenan local 
y unabes cu esey ta 
cubri lo pasa na busca 
inmigrantenan cu ta 
bibando na Aruba cu 
mester di trabou. Pa cu 
esaki ministerio di labor lo 
coopera cu comercio door 
di haci e proceso di DPL 
y DIMAS mas eficiente, 
eficaz y transparente. 
E escases laboral ta un 
responsabilidad di nos 
tur y comercio y gobierno 
mester traha hunto pa nos 
logra cumpli cu e demanda 
laboral. 

Pa por yega na solucionnan 
concreto pa mehoracion 
den area laboral, a keda 
palabra cu señora Tisa 


LaSorte di AHATA y 
consehero huridico 1 
Ministerio di Labor, 
Glendeline Croes, lo 
lidera un "taskforce", 


na unda lo pone tur e 


recomendacionnan di tur 
locual Comercio mester. 
Esaki lo wordo adapta 
y adopta como maneho. 
Unabes cu e proposicion 
aki ta cla, Gobierno lo 


ehecut’e, apoyando asina 
e sector principal di pais 
Aruba, cu ta turismo. 

Minister Glenbert a 
expresa cu e reunion 
tabata uno positivo, y a 


compromete su mes pa 
traha na bienestar di 
comunidad di Aruba, 
mehorado tur aspecto di e 
mercado laboral. 


LADRONNAN A FORSA BENTANA PA DRENTA HORTA 
VARIOS MERCANCIA NA SHREK'S PET SERVICE 


Diabierna mainta a drenta informe di un caso di kiebro cu 
ladronicia na Shreks Pet Service na Balashi, mesora a dirigi 


un patruya na e sitio. 


Na yegada di e patruya a bin compronde cu a forsa e bentana 
pa drenta den e lugar y a bay cu varios mercancia for di e 
lugar> polis a nota cu e ladronnan a laga "vingerprint" na 
e sitio y a pidi pa e investigadornan technico y forensyco 


presenta pa hunto cu recherche sigi cu e investigacion. 

Prome Minister Evelyn Wever-Croes: 


PROME MINISTER A ATENDE FORUM Y REUNION 
TRILATERAL NA EUROPEAN COMMISSION NA 


BRUSELAS 


Paisnan presente a keda satisfecho cu Aruba su maneho riba cambio climatico 


Diahuebs 29 di februari, e 
delegacion di Aruba cu ta 
na Bruselas pae Ministerial 
Conference OCTA 2024 
a atende un forum na e 


European Commission. 
Pa e forum aki Aruba 
tawata representa pa 
Prome Minister Evelyn 
Wever-Croes. 


Aki nan a reuni e 13 
paisnan cu ta forma 
parti di OCTA hunto cu 
6 paisnan miembro 1 
Union Europeo, Hulanda, 
Francia y Dinamarca. 
Durante e forum aki cu 
a trata diferente tema 
importante y tambe a 


tuma luga un reunion 
trilateral. E reunion aki 
tawata entre e 6 islanan di 
OCTA Hulandes; Aruba, 
Corsou, Boneiro, Saba, Sint 
Eustatius y Sint Maarten, 
Hulanda y e European 
Commission. Pa Hulanda 
tawata presente Secretario 
di Estado Alexandra van 
Huffelen. 


Durante e reunion aki 
tawata tin un interes grandi 
den e maneho y vision 
di Aruba riba e tereno di 
energia. Akinan Prome 
Minister Evelyn Wever- 
Croes a duna un splicacion 
amplio riba e maneho cu 


Aruba tin pa loke ta trata 
e cambio climatico. Aruba 
tin un council cu ta atende 
cu cambio climatico y 


pa esaki a alinea tur 
stakeholder na Aruba den 
un National Energy Policy. 
Esaki a keda cla un par di 
aña pasa durante Gabinete 
Wever-Croes I tempo 
Prome Minister tawata tin 
e cartera di Energia y cu e 
actual Minister di Energia 
Glenbert Croes a sigui 
cu n'e y ya esaki ta den 
practica. 

Prome Minister a sigui 
profundisa riba e maneho 
di e cambio climatico y a 
informa esnan presente 
cu e meta ta pa na aña 
2030 Aruba ta depende 
solamente 50% riba crudo 
y 50% riba energia mas 


limpi. E intencion ta pa 
transiciona di energia a 
traves di gas LNG y despues 
yega na e situacion ideal di 
hidrogeno. Prome Minister 
tambe a splica durante e 
reunion cu Aruba ta tene su 
mes na palabracionnan di 
e Acuerdo di Paris apesar 
cu Aruba no ta un pais 
ratifica pa esaki. Aruba ta 
spera cu paisnan grandi cu 
ta susha hopi mas tambe ta 
tene nan mes na e acuerdo 
aki. 


Prome Minister tambe 
a informa riba e echo cu 
na aña 2023 hunto cu 
Hulanda, a organisa e 
prome Caribbean Energy 
and Climate Conference 
na Aruba, esaki den 
colaboracion cu Minister 


di Energia di Hulanda 
Rob Jetten y Minister di 
Energia Glenbert Croes. 


E paisnan presente a 
keda hopi satisfecho cu e 
informacion y splicacion 
ricibi di Prome Minister 
riba e maneho di e reto 
grandi cu ta e cambio 
climatico y e transicion pa 
energia mas limpi y akinan 
Prome Minister a remarca 
cu esaki ta un compromiso 
cu tur pais a haci y awor 
mester cumpli cune pa 
asina atende mihor cu e 
medio ambiente y baha 
e uso di e heavy fuel oil. 
Otro paisnan a papia di 
otro tipo di retonan cu nan 
tin pero e tema di energia 
ta algo cu constantemente 
a bin dilanti. 

MINISTER ENDY CROES A REUNI CU COMISION FIHO DI 
DEPORTE DI PARLAMENTO 
A trata e topico di Lotto pa Deporte 


: Recientemente, Minister 
Endy Croes a atende 
reunion di comision fiho 
di deporte di Parlamento 
di Aruba. Presidente di 
comision fiho di deporte, 
Sra. Setty Christiaans 


— Yarzagaray a invita 
mandatario di Deporte 
pa elabora y duna 


informacion actualisa di 
Lotto pa Deporte. Durante 
e encuentro, Minister 
Endy Croes a duna un 
presentacion amplio di 
e historia di Lotto pa 
Deporte desde 1982. 
Tambe, el a elabora con 
Lotto pa Deporte ta hinca 
den otro. 


Na 1999, Lotto pa Deporte 
a bay pa prome bes online 


via e sistema di Canadian 
Bank Note (CBN). A 
repasa e cifranan di e 
jaarrekening di 2009 pa 
2020. Desde 2011, bou di 
gobierno anterior a cambia 
e contract cu CBN, unda 
cu CBN a cuminsa ricibi 
23.5% di e benta bruto 
en bes di 8.25%. Esaki a 
causa cu deporte a haya 
hopi menos placa. 


Manera ta conoci, un team 
di FLPD a renegocia un 
contract nobo cu CBN. 
Desde e prome kwartaal di 
2023, e contact ta firma, no 
a tuma over pa e contract 
drenta na vigor comokiera 
cu falta algun rekisito cu 
ta finalisando, entre otro, 
jaarrekening di Lotto pa 


hacie mas al dia. Cu e 
contract nobo aki ta bolter 
bek e situacion cu CBNA 
y CBN Canada, en bes di 
ricibi 23.5% ta bay bek na 
8.25%. Tambe, Minister 
Endy Croes a elabora riba e 


ta den “pipeline” cu Lotto 
pa Deporte lo sostene. Casi 
2 ora di reunion unda cu 
Minister Endy Croes bay 
hopi amplio y a contesta tur 
e preguntanan cu el a ricibi 
di e parlamentarionan. 


Por ultimo, e miembronan 

di parlamento a keda 
contento cu e desaroyonan 
nobo y tur informacion 
cu nan a ricibi al respecto 
di Lotto pa Deporte y e 
contract nobo. 


proyectonan deportivo cu 


PAREHA TURISTA A BOLTER Y RESULTA HERIDA 
DURANTE UTV TOUR PARIBA DI “BLUE RANCH” 


Diahuebs mainta a drenta 
informe di un accidente 
cu hende herida pariba di 
Kapel Alto Vista, mesora 
a dirigi tanto polis como 
ambulans na e sitio. 


Na yegada di e patruya a 
bin compronde cu aki ta 
trata di un pareha turista 
cu ora cu nan ta biniendo 
pabao a dal riba un piedra 
y a bolter e dama cu tabata 
den e UTV a resulta 
seriamente herida. Cu 
otro persona a logra trese 
te patras di Kapel unda 
ambulans a bin buske. 


Polis a bay te na e sitio 
unda e incidente a sosode 


E - 

EMBASSY 
SUITES 
by Hilton 


Aruba Resort 

Falta di preferencia causa di un 


accidente na e rotonde Balashi 


Diabierna mainta a drenta lans na e sitio. Na yegada Nissan March y a ₪ dal 
informe di un accidente cu di e patruya a bin compro- riba esaki. 
hende herida na e rotonde nde cu no tin hende herida Como cu no tabata tin 
Balashi, mesora a dirigi y cu ta un Mitsubishi cu hende herida a cancela e 
tanto polis como ambu- no a duna preferencia nae ambulans. 


SOPI DI LETRANAN 


VALIDO TE DIALUNA 04 DIMAART 2024, 
18:00 ORA 
TEMPO: 
AWE TARDI YAWE NOCHI: PARCIALMENTE 
NUBLA Y GENERALMENTE SECO 
DEN MARDUGA YMAYAN: PARCIAMENTE 
NUBLA CU UN AWACERO BREVE 
TEMPERATURA MAXIMO 32 GRADO CEL- 
SIUS 
TEMPERATURA MINIMO 26 GRADO CEL- 
SIUS 
INDICE DI CALOR (HEAT INDEX) DEN Y 
ROND 
DI ORANAN DI MERDIA: 33 PA 38 GRADO 
CELSIUS 
UV INDEX: 10 


POTENCIAL DI AWACERO PA PROXIMO 24 ORA: 


-EIE NE. 


TO שח‎ 2|0 : 


1 TE 3 MM; . ₪ ESA 
RENTE. 
REGISTRACION DI TEMPE 


DIO[»|F‏ > אה ח|פ|ס 


AWACERO (MM) DEN UT 
S'AM): 
PRONOSTICO DI TEMPO PA 


MOTE IS|¡O1O oooO AN 
א וש 2 | ל‎ 0 
ZIMAIZMO TOMO 
> וח‎ 2334 ₪ 


O 
D 
H 
P 


ס ח 2 


H 


PARCIALMENTE NUBLA CU U AWACERO PAS- 
ERO. 
RABBIT ELEPHANT BIENTO LO TA Fí R DI DIRECCION OOST Y 
DUCK CROCODILE 
WHALE LION MODERA 
DOLPHIN ZEBRA TE BASTA FUERTE, POSIBLEMENTE FUERTE 
SPIDER FLY DEN RAFAGA. 


BUTTERFLY 
CHICKEN SNAKE 
PIG GIRAFFE 


TEMPERATURA (GRADO CELSIUS) 
MAX / MIN LO TA: 32 / 26 

Vandalismo saliendo di man; 
momento cu a bolbe kima un palapa 


Eagle Beach - Diabierna 
anochi Brandweer ta wor- 
do notifica di un palapa na 
candela, tegenover di La 


A * me 


a‏ אי 


Cabana. 


Brandweer y tambe polis 
cu a yega e sitio y a mira cu 


4 


ya e candela a wordo prac- 
ticamente domina. Di un 
of otro manera a bin haya 


sa cu e candela a wordo 
cometi door di hobennan, 
cu ta frecuenta altura di 


e luga di tennis cerca ey- 
banda. 


Horoscop 
4 maart 2024 


Aries (21 di maart - 19 di april): 

Awe lo bo tin e energia pa enfrenta cual- 
kier reto cu ta bin riba bo caminda. No 
lubida di 

mantene un mente positivo y traha duro 
pa logra bo meta. Number di suerte: 5, 14, 
21, 28, 

33. 

Tauro (20 di april - 20 di mei): 

Bo determinacion ta na su punto halto 
awe, y esaki lo yuda bo avansa den bo 
carera of 

proyecto personal. No bay dilanti cu mie- 
do, bo tin e habilidad pa triunfa. Number 
di suerte: 

4, 12, 19, 25, 38. 

Gemini (21 di mei - 20 di juni): 

Awe ta un dia pa enfoca riba bo rela- 
cionnan personal. Duna atencion na es- 
unnan cu ta rond 

di bo y traha riba reforsa e conexionnan 
cu nan. Number di suerte: 6, 15, 22, 29, 
35. 

Cancer (21 di juni - 22 di juli): 

Bo ta sinti un cambio di energia y bo ta 
cla pa brasa of adopta e oportunidadnan 
nobo cu ta 

presenta. No tuma decision pura pura, 
pero si mantene un mente habri. Number 
di suerte: 3, 

11, 18, 24, 31. 

Leo (23 di juli - 22 di augustus): 

Awe lo bo nota un aumento den bo cre- 
atividad y inspiracion. Uza e momento 
aki pa uza bo 

talentonan y traha riba bo proyectonan 
artistico of creativo. Number di suerte: 8, 
17, 23, 30, 

36. 

Virgo (23 di augustus - 22 di september): 
Bo ta dispuesto pa pone e trabou duro 
necesario pa logra bo meta. Mantene un 
enfoke firme 

y determina pa bo lo logra tur loke bo de- 
sea. Number di suerte: 2, 10, 16, 27, 34. 


Libra (23 di september - 22 di october): 
Awe lo bo sinti un deseo pa enfoca riba bo 
bienestar personal. No lubida di dedica 
tempo na 

bo mes y traha riba mantene un balans 
saludabel. Number di suerte: 7, 13, 20, 26, 
32, 

Scorpio (23 di october - 21 di november): 
Bo ta sinti un aura di misterio rondona 
bo awe, loke por yuda crea un ambiente 
intrigante na 

bo bida personal of profesional. Probecha 
e oportunidadnan cu ta surgi. Number di 
suerte: 

9, 18, 25, 31, 37- 

Sagitario (22 di november - 21 di decem- 
ber): 

Awe ta un bon dia pa enfoca riba bo co- 
municacion. Sea claro y directo den tur 
interaccion 

cu bo tin, y bo lo mira resultadonan posi- 
tivo. Number di suerte: 3, 12, 19, 28, 35. 
Capricornio (22 di december - 19 di janu- 
ari): 

Bo determinacion ta na su punto halto 
awe, y esaki ta yuda bo avansa den bo 
carera of 

proyectonan personal. No tuma decision 
pura, pero sigui traha duro. Number di 
suerte: 6, 

14, 6. 


Acuario (20 di januari - 18 di februari): 
Awe bo lo sinti un impulso pa explora e 
mundo mas leu di bo comfort zone. Pro- 
becha e 

aventuranan cu ta presenta y no tene 
miedo di cambia. Number di suerte: 1, 11, 
17, 24, 33- 

Pisces (19 di februari - 20 di mart): 

Awe bo lo sinti un cambio di energia posi- 
tivo, cual ta yuda bo sinti bo mes revitali- 
sa y enfoca 

riba bo metanan personal. Number di 
suerte: 5, 15, 22, 30, 38. 

Senora peaton; victima di hit&run 
ariba Driemasterstraat 


Driemasterstraat/ Ven- 
ezuelastraat - Diasabra 
anochi algo prome cu 8'or 
polisnan a bay altura di ex 
United Dinner, unda auto 
a dal un hende muhe lag'e 
benta abou. 

Na yegada autoridad a 
topa cu e hende muhe 


ariba caminda, pero nada 
di e vehiculo. 

Segun testigonan; e auto 
of locual cu a dal'e a sigui 
bay nort ariba Driemas- 
terstraat. Pakiko nos a 
usa e palabra "locual" ta 
debi cu despues a cuminsa 
papia di un scooter. 


Restonan di luz a keda 
benta ariba caminda. 

Paramediconan cu a pre- 
senta mesora a atende cu 
e señora cu tawata na tino. 
Polis di trafico a presenta 
pa atende cu e accidente 
aki, unda cu un biaha mas 
por mira cu e trend di ac- 


Meme יי.‎ ia 


cidenta y no keda na e si- 0. 


Dos persona herida den 
accidente na Coba Lodo 


Coba Lodo - Diadomingo 
marduga pa mas o menos 
l'or y mey, polis di San- 
ta Cruz a bay direccion 
Coba Lodo, unda cu a 
sosode un accidente y tin 


SE 


hende herida. 
Na yegada di patruya, 
nan ta topa cu un Kia 
flatbed pega contra un 
palo di luz parti pabou di 
caminda. 


Den e auto, un cabayero y 
un dama hoben ambos a 
ricibi golpinan fuerte na 
cabes. 

Kiko exactamente a sos- 
ode no ta mucho du- 
idelijk. Un cos por mira 
ta cu e chauffeur a kita 
bay completamente na su 
man robes y dal contra 
un palo di luz. 
Ambulance a presenta y 
a atende cu e personan- 
an y despues di a stabi- 
lisa nan a sali direccion 
Hospitaal. Compania di 
seguro y Elmar a wordo 
poni na altura. 

Team USA a gana Team Aruba 


Diasabra anochi a tuma 
luga e Taekwondo Chal- 


lenge entre Team Aruba y 
Team USA den Centro di 


Bario Brazil. 


Dia 2 di Maart tabata un 
dia hopi spera pa Tae- 
kwondo Team Aruba y 
Taekwondo Team USA. 
Despues di e face off 

Antwaun Wilson coach di 
Taekwondo Team USA a 
agrega dos pelea mas pa 
por tin mas pelea pa Tae- 
kwondo Team Aruba. 


Presidente di Aruba Tae- 
kwondo Bond "ARTBO" 
a hiba palabra y a gradici 
Taekwondo Team USA pa 
bin Aruba pa e challenge. 
Despues cu Aruba a gana 
den e TK5 na Orlando y 
Surinam a enfrenta Team 
USA aki na Aruba. Aruba 
lo por a gana, mirando cu 
tabata 

na nan cas, pero cos no a 
bay manera a spera, paso- 
bra Taekwondo Team USA 
a bin bon prepara pa Tae- 
kwondo Team Aruba. Tae- 
kwondo Team USA a gana 
Taekwondo Team Aruba 
cu un 

score di 15-2. 


Despues di e peleanan 
Master Yoshmar Wever y 
Master Clifford Rasmijn a 
papia cu e team di Aruba 
tocante nan peleanan. 
Esaki ta algo cu Master 
Yoshmar Wever y Master 
Clifford Rasmijn sa haci 
semper despues di cada 
evento pa sa kiko a bay 
bon y kiko a bay malo. 

E siguiente challenge ta 
bay ta entre Aruba y Su- 
rinam aki na Aruba den 
luna di Juni. 

SABIDURIA DEN NOS ALEGRIA 


Nos ta den e luna di 
Maart, e luna dedica na 
nos hendenan muhe y 
tambe na nos Dia Nacio- 
nal. 

Nos ta para keto un 
rato, pa recorda tur nos 
muhenan bunita balente 
y inspira cu no tey mas cu 
nos den e mundo fisico 
aki, pero, cu ta mas serca 
di nos mente, alma y cu- 
rason, Nos ta pensa e.o. 
riba nos bunita welanan y 
bisawelanan, nos ta pen- 
sa riba nos “tante Gerrie”, 
na Chichi di Joy y 

nos tia Irena, nos amiga- 
nan grandi Juana , Maria 
y manera mamanan sin 
dolor di Ruthy 

TanTina y Estrellita dfm. 
Nos ta pensa riba nos 
colega Poeta Filomena 
Wong, e artista Poeta 
Gwendy Sneek y nos ta 
pensa riba nos amiga Juf- 
frouw Rita Williams tur 
dfm, kendenan a hasi 

un diferencia den bida di 
hopi rond di nan. Y riba 
varios di esnan cu si tey 
ainda cu nos den e 
mundo material aki. Lady 
Ruth ta manda un “bear- 
hug” diki grandi pa ami- 


Skirbi pa Ruthy”Lady Ruth” Vrieswijk-Bergen 


ganan “sister friend” 

e.0. Milly, Miriam, In- 
dra, Eda, Myrna, Marcia 
y Veny, Mary, Laureen, 
Ann, Mena, Valerie, 
Marline, Vivian, Blond- 
ine, Mirlanda, Ariana, 
Bea, Farrah, Magaly, Re- 
gene, Tante Gietie, Verna, 
Nilka, Jeanette, Tia Loly, 
Joyce, Munye, Desiree, 
Sharlyn y primanan Nao- 
mi, Vencher y na 
Hulanda Sabrina y Ruthy 
su “amiga desde scol 
Mavo su “corresponden- 
tie vriendin” Maria. Na 
su bunita cunya, un hen- 
de muhe fuerte y directo, 
Mirla, y sobrina Queeny , 
na su iha 

Rhojeanne, na Ruthy su 
yui muhenan “daughters 
in law” beautiful Joanne 
y Manuh y na su 

unico nieta prinses, casi 
sweet sixteen, lieve tal- 
entvolle Lexie cu ta toca 
piano asina bunita . Y 
principalmente, hopi 
amor y gradicimento pa 
su bunita y dushi Mama 
P. Mercedes Bergen- 
Tromp “Mayo”, cu na luna 
di April venidero Dios 
mediante lo cumpli 88 


anja di edad. Y aunke 

nos Mama ta lubida un 
crenchi, nos sa ken nos 
mama ta y nos ta stime 
tur dia cu Dios ta regala 
nos. Ruthy su mama ta su 
“role model” di mas gran- 
di y di mas importante 
den su bida. For di su 
bunita y balente mama 
Ruthy a sinya kiko ta ser 
humilde y honesto y kico 
ta comparti. “Caring 

and sharing” y pa sem- 
per ta bo mes natural sin 
nada artificial. Mi dushi 
mama a sinyami con 

mas pa stima mi casa Jo- 
han den ups and downs. 
Lady Ruth ta manda pa- 
labranan di pabien na su 
amiga grandi di Sero Lo- 
pez Mona de Mey cua 
caba di cumpli 80 anja di 
edad. Un dushi y bunita 
celebracion cu su fami- 
anan, amiganan y 
bisinjanan anima alegre- 
mente pa e gran musico 
Francis Jacobs cu su du- 
shi musica cu a lanta nos 
pa bayla y los e cinturan- 
an un crenchi. Mona tam- 
be ta manera un mama 
sin dolor di Ruthy. 

Danki lieve Suzy, pa 


tawata e curason di e fi- 
esta dushi aki! Ainda nos 
ta smak e dushi sopi di 
batata y e drink “Sneeuw 
witje” Pabien ta bay tam- 
be pa un hende muhe 
balente y hopi carinoso 

y amabel, Corientje, cu 
hunto cu Kitty ta e ca- 
ranan y curason di Coffee 
House den La Sallestraat. 
Corien a caba di cumpli 
15 anja den servicio di 
Coffee House. Un dushi 
hende semper cu su 
bunita sonrisa y servicio 
excelente ! Lady Ruth ta 
desea di manda un dushi 
“bearhug” tambe pa 

tur su lectornan hende 
muhe cu ta gusta lesa nos 
relato y cu regularmente 
ta duna nos palabranan 
di elogio y complimenta 
nos, specialmente nos 
dushi y bunita Amanan 
di Cas cu ta e curason di 
nan famia. “Last but not 
least” un pabien caluroso 
tambe pa nos Prome Min- 
ister Evelyn Wever 

Croes y nos Minister di 


Cultura Xiomara Madu- 
ro, kendenan ta traha in- 
cansablemente pa yuda 
hiba nos pais Aruba padi- 
lanti. Nan tambe ta hen- 
denan muhe ehemplar 
den nos comunidad. 
Danki Aruba, pa lesa nos 
relato . Danki y pasa un 
dushi dia yen di sabiduria 
den nos alegria ! 
Ruthy”Lady”Ruth, lo 
sigui hasi su best pa tam- 
be ta un bon role model 
pa tur rond di dje, algo cu 
ela hasi anjanan pasa den 
scouting cu hopi amor. 
“This little light of mine, 
Tm gonna let it 

shine”. Nos lo sigui inspi- 
ra tur rond di nos cu nos 
alegria y positivismo tur 
dia ! 

Danki Bon Dios pa bo 
amor infinito cu asina 
hopi bendicion ariba nos 
tur, hende muhe ! 


Lady Ruth ta conclui cu 
su haiku :” Un hende 
muhe - Amor ta brota di 
dje - Ta pesey cuide ! 

Biento fuerte a benta 
homber di edad canando 
riba parkinglot na Mabon 


FOR SALE 


For music collectors Longplays 
at 2 guilder each Tel 5972155 


FOR SALE February 2024 

Office items 

1 clothes cabinet .00 
home שחש‎ o 


FOR SALE 
FOR COLLECTORS 


tel 5972155 
email:josephr@setarnet.aw 


Diabierna mainta a drenta 
informe di cu tin un per- 
sona di edad benta abao 
y no ta mustra bon, me- 
sora a dirigi tanto polis 
como ambulans na e sitio. 
Na yegada di e patruya 
a bin topa cu un homber 
di edad benta abao. Po- 
lis a logra compronde cu 
e homber aki tabata cana 
riba e parkinglot y un bi- 
ento fuerte a bent'e abao 
y e no por a lanta di su 
mes. Na yegada di e ambu- 
lans nan a atende y como 
cu e ta biba ey mes na e 
complex di F.C.C.A. nan a 
yud'e subi na e di 2 piso pa 
hib'e na su apartamento. 
Un suplica ta bay na e fun- 
dacion F.C.C.A. pa wak si 
por regla un apartamento 
unda e no tin mester di 
subi trapi. 


SOLODIPUEBLO(UGMAIL.COM 

ORACION DI DIA 


Un feliz dia bendiciona colma 
cu hopi amor, fe y speransa den 
nos Bon Dios 


Despues di un rato e cria a bisa su shon: ’Sefior a 
cumpli cu bo ordo, 
ma toch a sobra luga! (Lucas 14: 22) 


Nos ta forma un solo curpa pa medio di nos union 
cu Cristo y nos ta uni mescos cu partinan di un 
solo curpa (Rom. 12: 5). E cria lo a haya duele ora 
prome invitadonan a nenga. Asina mes el a sigui 
cumpli cu ordo di su shon y aunke el a cumpli toch 
a sobra luga. Esaki ta mustra cu e ta persevera y 
cumpli cu zelo cu su shon y ta na paz. Nos tin cu 
traha pa, y sirbi Señor cu zelo (Rom. 12: 11). Pero, 
Señor tin mas luga, pues e capacidad pa invita- 
donan pa e reino di Dios ta surpasa e expectativa 
di cada un di nos. Hesus ta siña nos pa cumpli cu 
ordo di Tata. Aunke nos por pasa den tribulacion 
y perseverancia, oracion constantemente ta yuda 
paso e speransa cu nos tin lo haci nos contento 
(Rom.12: 12). Paso cerca Señor nos ta na paz 
manera un yiu cerca su 
mama (Salmo 131). 

Oracion: Señor regala nos gracia pa nos comparti 
donnan conforme Bo 
boluntad y biba den harmonia cu otro. 
Amen. 


/ 

Publica serka nos anuncio di fayecimento di bo ser ₪ Li 
Nos tin 2 pakete pa ofrece; 


Pakete 1: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 22 7x prome cu Noticiero 22 AN 400,90 


Pa mas informashon por tuma contacto cu oficina na 


3% 585-9500 ofna 741-4554 


ROYAL ARUBA ALOE BALM TIN E DEBER! 
TRISTO DI ANUNCIA FAYECIMENTO DI: 


fr foaner Figaroa 


Na bida señora di e tata defunto 
di nos accionista Louis Posner 


Hopi forsa na famia Posner-Figaroa, 
den e momentonan di tristesa aki. 


“Drumi dushi, Greta” 


